Prentútgáfa Skessuhorns þessa vikuna er að stórum hluta helgað upphafi skólaársins . Í þessari viku setjast hundruðir nemenda grunn , - framhalds - og háskóla á Vesturlandi á skólabekk eftir sumarfrí . Einnig hefja tónlistarskólarnir og Símenntunarmiðstöðin á Vesturlandi vetrarstarf sitt á næstu dögum og að sjálfsögðu leikskólarnir . Í blaðinu er rætt við skólastjórnendur á öllum skólastigum frá og með grunnskólaaldri og sagt frá helstu nýjungum , áherslubreytingum , mönnun í kennarastöður og ýmsu öðru . Loks má geta þess að í leikskólum , grunnskólum , framhaldsskólum og háskólum á Vesturlandi eru nú að hefja nám um 5600 manns , en það jafngildir vel ríflega þriðjungi íbúa í landshlutanum . Geri aðrir betur ! Jafnan ríkir mikil eftirvænting meðal barna og ungmenna sem mæta í skólann að hausti . Það átti einnig við í grunnskóla Snæfellsbæjar í gærmorgun þegar fyrsti skóladagur rann upp og meðfylgjandi mynd var tekin . Nemendur annars til fjórða bekkjar voru mættir snemma og þessar ungu dömur úr öðrum bekk voru fullar tilhlökkunar og biðu spenntar eftir að kennsla hæfist .